Ritratt: Facebook - Madonna tal-Karmnu Balluta .td_uid_2_61d2e2a2a3111_rand.td-a-rec-img{text-align:left}.td_uid_2_61d2e2a2a3111_rand.td-a-rec-img img{margin:0 auto 0 0} Kmieni dalgħodu raġel daħal fil-Knisja tal-Balluta, baqa' tiela' fuq l-artal, beda jgħajjat fuq il-mikrofonu u qaleb is-sedja u l-ambone. Dan seħħ għall-ħabta tas-6am fil-ħin tal-quddies. Newsbook.com.mt tkellem mal-Pirjol Patri Charles Mallia O. Carm tal-Knisja tal-Madonna tal-Karmnu fil-Balluta, li spjega kif grupp ta' rġiel resqu lejn ir-raġel biex jikkalmawh, iżda dan beda jgħajjat "noqtolkom, tersqux lejja". Il-Pirjol spjega li fil-knisja kien hemm mumenti ta' kommossjoni u tensjoni fost dawk preżenti. Wieħed mill-irġiel li kienu fil-knisja ħareġ lir-raġel 'il barra fejn ftit wara ġie arrestat. Hu mifhum li r-raġel huwa ż-żagħżugħ ta' 20 sena miż-Żejtun suspettat li qatel tfajla li nstabet mejta fi Ġnien l-Indipendenza f'Tas-Sliema. Filwaqt li kkonferma li kmieni filgħodu ġie arrestat raġel qrib il-Knisja tal-Balluta, kelliem għall-Pulizija ma setax jikkonferma jekk dan kienx l-istess raġel suspettat li qatel lit-tfajla. Il-Ħadd filgħodu: Raġel Malti ta' 20 sena miżmum wara l-qtil ta' tfajla Pollakka f'Tas-Sliema .td_uid_3_61d2e2a2a37dc_rand.td-a-rec-img{text-align:left}.td_uid_3_61d2e2a2a37dc_rand.td-a-rec-img img{margin:0 auto 0 0}